**Mai rămâne o singură cale**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când nopţile mele nu mai au somn

e prea târziu să le pun busuiocul sub nas,

zilele se năpustesc peste ele

cu franjuri de lumini strălucitoare pe umeri.

Prin mine trec întortocheate cărări

dar toate se înfundă-n întuneric,

mai rămâne o singură cale

pe o pantă abruptă ce alunecă-n hău.

Lumina pe care o zăresc se va desminţi

şi pământul cu trupuri se hrăneşte,

treptat şi-n taină se vor naşte copiii

altui veac sângerând de nerăbdare,

trece şi el grăbit mai deprte,

timpul se înnoieşte cu el însuşi la nesfârşit.

Oamenii se vor plimba prin univers

şi-n urma lor plinul dă pe afară,

se umple gol după gol neîntrerupt

dar niciodată golul cel mare.